als_Latn dik_Latn sag_Latn
20.03.2010, - E Shtunë
MASHT-i dhe MBPZHR-ja nënshkruajnë marrëveshje për gjelbërimin e hapësirave shkollore
Ministri i Arsimit, Shkencës dhe Teknologjisë, Enver Hoxhaj dhe Ministri i Bujqësisë, Pylltarisë dhe Zhvillimit Rural, Idriz Vehapi nënshkruan sot një marrëveshje mirëkuptimi, e cila ka për qëllim zgjerimin e sipërfaqeve të gjelbëruara në hapësirat shkollore në dhjetëvjeqarin e ardhshëm (2010-2020) dhe ngritjen e vetëdijes për mbrojtjen dhe krijimin e një ambienti të shëndoshë.
Kjo marrëveshje përmban kornizën e punës si dhe përgjegjësitë e palëve në lidhje me zgjerimin e sipërfaqeve të gjelbëruara nëpër hapësirat shkollore, në kuadër të aksionit "Java e Gjelbër" dhe që është pjesë e projektit tradicional për mbëltimin e fidanëve me moton "Një banor, një fidan" që zhvillohet nën patronatin e kryeministrit të Republikës së Kosovës.
Ministri i Arsimit, Enver Hoxhaj, theksoi se Republika e Kosovës ka 1200 objekte shkollore, në të cilat përmes mbështetjes së MBPZHR-së do të fillohet një proces i gjelbërimit të hapësirave të tyre. "Ne si ministri do ta fillojmë edhe një javë, e cila do të thirret si "Java e Gjelbër" dhe do të jetë tradicionale, përmes së cilës do të bëjmë përpjekje që çdo vit ta rrisim vetëdijesimin e nxënësve, mësimdhënësve sa i takon mjedisit dhe ambientit (ajrit, ujit dhe biodiversitetit). Në të njëjtën kohë, jemi shumë të interesuar që në programet tona mësimore të zhvillojmë materiale dhe mjete mësimore që do të përdoren në shkollat e Kosovës", tha ai.
Ndërsa, ministri Idriz Vehapi theksoi se ministria që udhëheqë ai e ka mbështetur iniciativën e MASHT-it, respektivisht ministrit Hoxhaj, për gjelbërimin e sipërfaqeve përreth shkollave dhe në 10 vitet e ardhshme, do të ndajë nga 10 mijë fidanë në vit për këtë qëllim. "Në këto periudha nxënësit do të mësojnë edhe për rëndësinë e gjelbërimit, por edhe për fenomene tjera natyrore që drejtpërdrejtë ndikojnë në mjedis dhe rëndësinë e sipërfaqeve të gjelbëruara, që njëkohësisht ndikon në ruajtjen e ambientit, por edhe në stabilitetit e ndryshimeve klimatike, të cilat dekadave të fundit veç janë evidente", tha ai.
Ministri Vehapi foli edhe për realizimin teknik të kësaj marrëveshje, sipas të cilës, MBPZHR-ja e bën bartjen e fidanëve nga fidanishtja e kësaj ministrie në Pejë, gjithashtu edhe monitorimin profesional, ndërsa mbëltimi i fidanëve do të bëhet nga nxënësit dhe punëtorët e shkollave.
Procesi i gjelbërimit të shkollave do të fillojë javën e ardhshme, ku 10 mijë fidanët e ndara për këtë vit do të mbillen në të gjitha shkollat fillore dhe të mesme nëpër qytetet e Kosovës. Ky proces do të zgjasë tri javë, ndërkohë që do të realizohet edhe "Java e Gjelbër".
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn